smcproject/ml-wiki-sentences huggingface dataset:
ഇക്കാരണം കൊണ്ട്, പല ഗറില്ലകളും പോരാട്ടത്തിൽ പങ്കെടുക്കാതെ പിന്മാറുകയുണ്ടായി.
ബാരക്സിനടുത്തെത്തുന്നതിനു മുൻപ് തന്നെ കാസ്ട്രോയുടെ കൂടെയുണ്ടായിരുന്ന സൈനികർ തങ്ങൾ ബാരക്സിലെത്തി എന്നു തെറ്റിദ്ധരിക്കുകയും കാറിൽ നിന്നും പുറത്തിറങ്ങുകയും ചെയ്തു.
ഇതോടെ, ബാരക്സിലുണ്ടായിരുന്ന അപകട സൈറൺ മുഴങ്ങുകയും ബാറ്റിസ്റ്റയുടെ സൈന്യം വിവരമറിഞ്ഞ് പ്രതിരോധത്തിനു തയ്യാറാവുകയും ചെയ്തു.
മൊൻകാട ബാരക്സ് പദ്ധതിയിലെ സുപ്രധാനമായ തെറ്റായിരുന്നു ഇതെന്ന് കാസ്ട്രോ തന്റെ ആത്മകഥയിൽ രേഖപ്പെടുത്തിയിരിക്കുന്നു.
പതിനഞ്ച് പട്ടാളക്കാരും മൂന്നു പോലീസുകാരും ഈ ആക്രമണത്തിൽ വിമതരാൽ വധിക്കപ്പെട്ടു.
23 പോലീസുകാർക്കും, അഞ്ച് പട്ടാളക്കാരും പരുക്കേറ്റവരിൽ ഉൾപ്പെടുന്നു.
ഒമ്പത് വിമതർക്ക് ജീവൻ നഷ്ടപ്പെട്ടു, നിരവധിപേർക്ക് പരുക്കേൽക്കുകയും ചെയ്തു.
യഥാർത്ഥത്തിൽ ആക്രമണത്തിൽ കൊല്ലപ്പെട്ട വിമതരുടെ എണ്ണം അഞ്ചു മാത്രമായിരുന്നുവെന്നും, എന്നാൽ പിന്നീട് ബാറ്റിസ്റ്റയുടെ ഭരണകൂടം അമ്പത്താറോളം പേരെ വിചാരണകൂടാതെ തന്നെ വധിച്ചുവെന്നും കാസ്ട്രോ തന്റെ ആത്മകഥയിലൂടെ ഓർമ്മിക്കുന്നു.
സിവിൽ ആശുപത്രിയിൽ നിന്നും പിടിക്കപ്പെട്ട പതിനെട്ടു വിമതരെ, രണ്ടു മണിക്കൂറിനുള്ളിൽ തന്നെ ബാറ്റിസ്റ്റ ഭരണകൂടം വധിച്ചു.
വിമതർ ആക്രമണത്തിൽ വധിക്കപ്പെട്ടതാണെന്നു വരുത്തിത്തീർക്കാൻ ബാരക്സിനുള്ളിലെ ഒരു ചെറിയ മുറിയിൽ വെച്ചാണ് ഇവരുടെ വധ ശിക്ഷ നടപ്പിലാക്കിയത്.
ഫിദലും, റൗളുമുൾപ്പടെയുള്ളവർ സംഭവസ്ഥലത്തു നിന്നും രക്ഷപ്പെട്ട് ദൂരെയൊരു ഗ്രാമത്തിൽ ഒളിവിൽ പോയെങ്കിലും വൈകാതെ തന്നെ സൈന്യത്തിന്റെ പിടിയിലകപ്പെട്ടു.
മൊൻകാട ബാരക്സ് ആക്രമണക്കേസിലെ പ്രതികൾക്കുവേണ്ടി കോടതിയിൽ അഭിഭാഷകനായി ഹാജരായത് പ്രതികളിലൊരാളായ ഫിദൽ കാസ്ട്രോ തന്നെയായിരുന്നു.
കാസ്ട്രോയ്ക്കും കൂട്ടാളികൾക്കും വിവിധ കാലയളവിലേക്കുള്ള ശിക്ഷകളാണ് കോടതി വിധിച്ചത്.
വിചാരണകോടതിയിൽ കാസ്ട്രോ നടത്തിയ നാലു മണിക്കൂർ നീണ്ട പ്രസംഗം പിൽക്കാലത്ത് ശിക്ഷ കാലയളവിൽ ജയിലിൽ കഴിയുന്ന സമയത്ത് ഫിദൽ ഒരു ലഘുലേഖപോലെ തയ്യാറാക്കുകയുണ്ടായി.
ചരിത്രം എനിക്കു മാപ്പു നൽകും എന്നു പേരിട്ട ഈ ലഘുലേഖയുടെ പതിനായിരക്കണക്കിനു പതിപ്പുകൾ വിറ്റഴിയുകയുണ്ടായി.
ആക്രമണത്തിനുശേഷം, കേടുപാടുകൾ പറ്റിയ ബാരക്സ് പട്ടാളം അറ്റകുറ്റപണികൾ നടത്തി ശരിയാക്കിയെടുത്തു.
ക്യൂബൻ വിപ്ലവത്തിനുശേഷം, ഈ കോട്ട 1960 ജനുവരിയിൽ ഒരു വിദ്യാലയമായി മാറ്റുകയുണ്ടായി.
1978 ൽ പ്രധാന കെട്ടിടത്തിന്റെ ഒരു ഭാഗം ഒരു സ്കാരകമായി മാറ്റിയെടുത്തു.
ശിക്ഷാ കാലാവധി തീരുന്നതിനു മുമ്പു തന്നെ, ഫിദൽ ജയിൽ മോചിതനക്കാപ്പെട്ടു.
ഫിദലിനെ വിട്ടയക്കാൻ ക്രൈസ്തവമേലധികാരികളിൽ നിന്നും, ഫിദലിന്റെ അദ്ധ്യാപകരിൽ നിന്നും ഒക്കെ ബാറ്റിസ്റ്റക്കു മേൽ സമ്മർദ്ദമുണ്ടായിരുന്നു.
ജയിൽ മോചിതനായ ഫിദൽ സഹോദരൻ റൗളുമൊത്ത് മെക്സിക്കോയിലേക്കു പലായനം ചെയ്തു.
മൊൻമത്പീഡിയ ഇംഗ്ലീഷ് വിലാസം https://ml.wikipedia.org/wiki/Monmouthpedia
സ്വതന്ത്രവിജ്ഞാനകോശമായ വിക്കിപീഡിയെയും ദക്ഷിണ വെയിൽസിലെ മൊൻമത് പട്ടണത്തെയും ബന്ധിപ്പിക്കുന്ന സംയുക്ത സംരംഭമാണ് മൊൻമത്പീഡിയ (Monmouthpedia).
ഈ സംരംഭം ക്യു.ആർ. പീഡിയ ക്യു.ആർ. കോഡുകൾ ഉപയോഗിച്ച് സ്മാർട്ട്ഫോണുകൾ മുഖേനെ വിവിധ ഭാഷകളിൽ പ്രധാന സ്ഥലങ്ങൾ, ജീവിതരീതി, സസ്യ-മൃഗജാലങ്ങൾ തുടങ്ങി മൊൻമത്തുമായി ബന്ധപ്പെട്ട വിക്കിപീഡിയ ലേഖനങ്ങൾ ലഭ്യമാക്കുന്നു.
2012 മേയ് 19-ന് ഔദ്യോഗികമായി തുടക്കമിട്ട മൊൻമത്പീഡിയ, മൊൻമത്തിനെ ലോകത്തിലെ 'ആദ്യ വിക്കിപീഡിയ പട്ടണം' എന്ന വിശേഷണത്തിനർഹമാക്കി.
മൊർഷെദ് ഖാൻ
2001 മുതൽ 2006 വരെ ബംഗ്ലാദേശിന്റെ വിദേശകാര്യ മന്ത്രിയായി സേവനമനുഷ്ഠിച്ച ഒരു ബംഗ്ലാദേശ് രാഷ്ട്രീയക്കാരനാണ് മോർഷെദ് ഖാൻ (ജനനം 8 ഓഗസ്റ്റ് 1940).
ബംഗ്ലാദേശിലെ 6ആം, 7ആം, 8ആം പാർലമെന്റുകളിൽ ചിറ്റഗോംഗ്-10 മണ്ഡലത്തെ പ്രതിനിധീകരിച്ച് ജാതിയ സംഗസദിന്റെ (ബംഗ്ലാദേശ് പാർലമെൻ്റ്) അംഗമായി അദ്ദേഹം സേവനമനുഷ്ഠിച്ചു.
2009 മേയിൽ ഒരു അഴിമതിക്കേസുമായി ബന്ധപ്പെട്ട് ഖാൻ ജയിലിലായി.
അദ്ദേഹം 13 വർഷം തടവിന് ശിക്ഷിക്കപ്പെട്ടു.
ജപ്പാനിലെ ടോക്കിയോ യൂണിവേഴ്സിറ്റി ഓഫ് അഗ്രികൾച്ചർ ആന്റ് ടെക്നോളജിയിൽ നിന്നാണ് ഖാൻ തന്റെ ബാച്ചിലർ ഓഫ് എഞ്ചിനീയറിംഗ് പഠനം പൂർത്തിയാക്കിയത്.
1986-ൽ ഖാൻ ജാതിയ സംഗസദിന്റെ (ബംഗ്ലാദേശ് പാർലമെൻ്റ്) അംഗമായി തിരഞ്ഞെടുക്കപ്പെട്ടു.
തുടർന്ന് അദ്ദേഹം മൂന്ന് തവണ കൂടി പാർലമെന്റിലേക്ക് തിരഞ്ഞെടുക്കപ്പെട്ടു (ഫെബ്രുവരി 1996, ജൂൺ 1996, 2001).
12 മുതൽ 8 വരെ സമ്പൂർണ മന്ത്രിയായിരുന്ന കാലത്ത് പ്രധാനമന്ത്രിയുടെ പ്രത്യേക ദൂതനായ അദ്ദേഹം, ബംഗ്ലാദേശ് വിദേശകാര്യ പ്രത്യേക സമിതിയുടെ ചെയർമാനായും പ്രവർത്തിച്ചു.
2001 മുതൽ 2006 വരെ ബംഗ്ലാദേശ് സർക്കാരിന്റെ വിദേശകാര്യ മന്ത്രിയായിരുന്നു ഖാൻ.
പാർക്കിൻസൺസ് രോഗം , പ്രമേഹം , ഉയർന്ന രക്തസമ്മർദ്ദം , മറ്റ് അസുഖങ്ങൾ എന്നിവ കാരണം 2019 നവംബർ  -ന് ബിഎൻപിയുടെ വൈസ് പ്രസിഡന്റ് സ്ഥാനം രാജിവെച്ച് ഖാൻ രാഷ്ട്രീയത്തിൽ നിന്ന് വിരമിച്ചു.
കുറ്റാരോപണങ്ങളും ശിക്ഷാവിധികളും
2007 ഡിസംബറിൽ ബംഗ്ലാദേശ് അഴിമതി വിരുദ്ധ കമ്മീഷൻ (ACC) ഖാനും ഭാര്യക്കും എതിരെ 1.7 കോടി രൂപ അനധികൃതമായി സമ്പാദിച്ചതിനും 91.34 ലക്ഷം രൂപ വിലമതിക്കുന്ന സ്വത്ത് സംബന്ധിച്ച വിവരങ്ങൾ ACC യ്ക്ക് സമർപ്പിച്ച സ്വത്ത് പ്രസ്താവനയിൽ മറച്ചുവെച്ചതിനും എതിരേ കേസെടുത്തു.
മോർഷെദ് ഖാനും മകൻ ഫൈസൽ മോർഷിനും എതിരെ 2013 ഡിസംബർ 31ന് തലസ്ഥാനത്തെ ഗുൽഷൻ പോലീസ് സ്റ്റേഷനിൽ എസിസി കേസ് ഫയൽ ചെയ്തു.
ഖാനെ രാജ്യം വിടുന്നത് തടയാൻ അഴിമതി വിരുദ്ധ കമ്മീഷൻ (എസിസി) ഇമിഗ്രേഷൻ അധികൃതരോട് ആവശ്യപ്പെട്ടു.
2008 ഓഗസ്റ്റിൽ പ്രത്യേക ജഡ്ജിയുടെ കോടതി ഖാനെ കേസിൽ കുറ്റക്കാരനാണെന്ന് കണ്ടെത്തി 13 വർഷത്തെ തടവിന് ശിക്ഷിച്ചു.
ഖാൻ നൽകിയ അപ്പീലിനെത്തുടർന്ന്, സൈനിക പിന്തുണയുള്ള കെയർടേക്കർ ഗവൺമെന്റിന്റെ ഭരണകാലത്ത് എസിസി ഫയൽ ചെയ്ത കേസിൽ കീഴ്ക്കോടതി അദ്ദേഹത്തിന് നൽകിയ 13 വർഷത്തെ തടവ് ശിക്ഷ 2010 ഓഗസ്റ്റ് 5-ന് ഹൈക്കോടതി റദ്ദാക്കി.
ഖാൻ സമർപ്പിച്ച അപ്പീലിനെ തുടർന്ന് 2010 ഓഗസ്റ്റിൽ ഹൈക്കോടതി ആ ശിക്ഷ റദ്ദാക്കി.
2015ൽ ആ കേസിലെ പ്രതികളെ വെറുതെവിട്ട് എസിസി അന്തിമ റിപ്പോർട്ട് കോടതിയിൽ സമർപ്പിച്ചു.
ധാക്ക പ്രത്യേക ജഡ്ജി കോടതി റിപ്പോർട്ട് അംഗീകരിച്ചു.
2013ൽ ബംഗ്ലാദേശ് അഴിമതി വിരുദ്ധ കമ്മീഷൻ എസിസി ഖാൻ, ഭാര്യ നസ്രിൻ ഖാൻ, മകൻ ഫൈസൽ മോർഷെദ് ഖാൻ എന്നിവർക്കെതിരെ കള്ളപ്പണം വെളുപ്പിക്കൽ തടയൽ നിയമപ്രകാരം കേസെടുത്തു.
2019 സെപ്റ്റംബറിൽ ധാക്ക കോടതി സർക്കാരിനെയും എസിസിയെയും ഹോങ്കോങ്ങിലെ അവരുടെ സ്വത്തുക്കൾ കണ്ടുകെട്ടാൻ അനുവദിച്ചു.
സ്റ്റാൻഡേർഡ് ചാർട്ടേഡ് ബാങ്കിൽ 16 കോടി രൂപ വിലമതിക്കുന്ന ഹോങ്കോംഗ് ഡോളറും ഹോങ്കോങ്ങിലെ ഫാർ ഈസ്റ്റ് ടെലികമ്മ്യൂണിക്കേഷൻസ് ലിമിറ്റഡിന്റെ 16.8 ലക്ഷം ഓഹരികളും ആസ്തികളിൽ ഉൾപ്പെടുന്നു.
നസ്രിൻ ഖാനെയാണ് ഖാൻ വിവാഹം കഴിച്ചത്.
ബംഗ്ലാദേശിലെ ആദ്യ  മൊബൈൽ ഓപ്പറേറ്റർ ആയ സിറ്റി സെൽ മൊബൈൽ, പസഫിക് ബംഗ്ലാദേശ് ടെലികോം എന്നിവയുടെ  മാനേജിംഗ് ഡയറക്ടറായിരുന്ന ഫൈസൽ മോർഷെദ് ഖാൻ അദ്ദേഹത്തിൻ്റെ മകനാണ്.
മൊൺട്രിയാൽ
കാനഡയിലെ പ്രവിശ്യയായ ക്യൂബെക്കിലെ ഏറ്റവും വലിയ നഗരവും കാനഡയിലെ ഏറ്റവും അധികം ജനസംഖ്യയുള്ള നഗരങ്ങളിൽ രണ്ടാം സ്ഥാനത്തുള്ള നഗരവുമാണ് മൊൺട്രിയാൽ ( Montreal / ˌ m ʌ n t r i ˈ ɒ l / ⓘ ; French: [mɔ̃ʁeal] ⓘ ; officially Montréal ) ഫോർട്ട് വില്ലി മേരി ( [Fort Ville-Marie , "City of Mary") എന്നായിരുന്നു ഈ നഗരത്തിന്റെ ആദ്യകാല നാമധേയം നഗരമധ്യത്തിലുള്ള മൗണ്ട് റോയൽ എന്ന കുന്നിന്റെ പേരിൽനിന്നുമാണ് മൊൺട്രിയാൽ എന്ന പേർ വന്നത് മൊൺട്രിയാൽ ദ്വീപിലാണ് ഈ നഗരത്തിന്റെ സിംഹഭാഗവും സ്ഥിതിചെയ്യുന്നത്.
നാല് ഋതുക്കളും കൃത്യമായി അനുഭവപ്പെടുന്ന ഇവിടത്ത് ഉഷ്ണകാലം ചൂടുള്ളതും  ശൈത്യകാലം ഹിമപാതമുള്ളതുമാണ് .
2016-ലെ ജനസംഖ്യ 17,04,694 ആയിരുന്നു.
ഫ്രഞ്ച് ഭാഷയാണ് നഗരത്തിലെ ഔദ്യോഗിക ഭാഷ പാരിസ് കഴിഞ്ഞാൽ ലോകത്തിൽ ഫ്രഞ്ച് മാതൃഭാഷയായി ഏറ്റവും കൂടുതൽ സംസാരിക്കപ്പെടുന്ന നഗരവുമാണ് മൊൺട്രിയാൽ.
മൊൻമത് ഇംഗ്ലീഷ് വിലാസം https://ml.wikipedia.org/wiki/Monmouth
തെക്കുകിഴക്കൻ വെയ്ൽസിലെ ഒരു പൗരാണിക പട്ടണമാണ് മൊൻമത് .
വെൽഷിൽ ട്രെഫിൻവി .
മോണോയുടെ നഗരം എന്നാണ് ഈ വാക്കിന്റെ അർത്ഥം.
മോണോ നദിയും വെയ് നദിയും സംഗമിക്കുന്നത് മൊൻമതിൽ വെച്ചാണ്.
കാർഡിഫിൽ നിന്നും 58 കി.
മീ വടക്ക് കിഴക്കായും ലണ്ടനിൽ നിന്ന് 204 കി.
മീ പടിഞ്ഞാറായും മൊൻമത് സ്ഥിതി ചെയ്യുന്നു.
മൊൻമത്ഷെയർ പ്രാദേശിക ഭരണകൂടത്തിനും മൊൻമത് പാർലമെന്റ് നിയമനിർമ്മാണസഭയുടേയും കീഴിലാണ് മൊൻമത്.
2001-ലെ കാനേഷുമാരി പ്രകാരം 8,877ആണ് മാന്മത്തിലെ ജനസംഖ്യ.
വെയ് താഴ്വരയുടെ ഹൃദയഭാഗത്ത് സ്ഥിതി ചെയ്യുന്ന  മൊൻമത് ഒരു കച്ചവടനഗരവും ഒരു വിനോദസഞ്ചാരകേന്ദ്രവും കൂടിയാണ്.
ഹെൻട്രി അഞ്ചാമന്റെ ജന്മദേശമെന്ന നിലയിലും മൊൻമത് പ്രശസ്തമാണ്.
മൊൻമത്പീഡിയ
മൊൻമതിന്റെ ചരിത്രവും പൈതൃകവും സാമൂഹികജീവിതവും ആ പട്ടണത്തിലെത്തുന്നവർക്ക് വിക്കിപീഡിയയുടെ സഹായത്തോടെ അനായാസം മനസ്സിലാക്കുവാനായി രൂപീകരിച്ചിരിക്കുന്ന സംവിധാനമാണ് മൊൻമത്പീഡിയ.
ഒരു  പട്ടണത്തിലെ പ്രധാന സ്ഥലങ്ങളെയും സ്മാരകങ്ങളെയും പറ്റിയുള്ള വിശദമായ വിവരണങ്ങൾ ഉൾക്കൊള്ളുന്ന ലേഖനങ്ങൾ സൃഷ്ടിക്കുന്ന വിക്കിപീഡിയുടെ ഗ്ലാം (GLAM -"Galleries, Libraries, Archives, and Museums") പദ്ധതിയുടെ ആദ്യ സംരംഭമാണ് മൊൻമത്പീഡിയ.
ആ അർത്ഥത്തിൽ മൊൻമത്തിനെ ലോകത്തിലെ 'ആദ്യ വിക്കിപീഡിയ പട്ടണം' എന്നു വിശേഷിപ്പിക്കാറുണ്ട്.
കൈമിനിൽ നിന്നുള്ള മൊൻമത്തിന്റെ ഒരു ദൃശ്യം.
പുറത്തേക്കുള കണ്ണികൾ Monmouth എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മൊൻമത് വെബ്സൈറ്റ് മൊൻമത് നഗരസമിതി മൊൻമത് പട്ടണ കൈപ്പുസ്തകം മൊൻമത്തിന്റെ പഴയകാല ചിത്രങ്ങൾ Archived 2008-04-10 at the Wayback Machine .
മൊൻമത് റെയിൽവേ ചരിത്ര ചിത്രങ്ങൾ മൊൻമത് റ്റുഡേ ദിനപത്രം Archived 2010-03-27 at the Wayback Machine .
മൊഹ്‌സിന കിദ്വായി
മൂന്ന് തവണ ലോക്സഭാംഗം, രണ്ട് തവണ രാജ്യസഭാംഗം, കേന്ദ്ര-സംസ്ഥാന കാബിനറ്റ് വകുപ്പ് മന്ത്രി, നിയമസഭ കൗൺസിലിലും സംസ്ഥാന നിയമസഭയിലും അംഗമായിരുന്ന ഉത്തർ പ്രദേശിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് മൊഹ്സിന കിദ്വായി.
(ജനനം : 1 ജനുവരി 1932) 2016-ൽ സജീവ രാഷ്ട്രീയത്തിൽ നിന്നു വിരമിച്ചു.
ഉത്തർപ്രദേശിലെ ബരാബങ്കി ജില്ലയിലെ ഒരു മുസ്ലീം കുടുംബത്തിൽ മുല്ല കുത്തബുദ്ദിൻ അഹമ്മദിന്റെയും സെഹ്‌റയുടേയും മകളായി 
1932 ജനുവരി ഒന്നിന് ജനനം.
പ്രാഥമിക വിദ്യാഭ്യാസത്തിന് ശേഷം 
അലിഗഢിലെ വുമൺസ് കോളേജിൽ നിന്നും 
ഇന്റർമീഡിയറ്റും മുസ്ലീം യൂണിവേഴ്സിറ്റിയിൽ നിന്നും ബിരുദവും നേടി.
1950-ൽ കോൺഗ്രസ് പാർട്ടിയിൽ അംഗമായ മൊഹ്സിന 1960-ൽ ഉത്തർ പ്രദേശ് നിയമസഭ കൗൺസിൽ അംഗമായതോടെയാണ് രാഷ്ട്രീയ ജീവിതം ആരംഭിക്കുന്നത്.
സംസ്ഥാന കാബിനറ്റ് വകുപ്പ് മന്ത്രി, ലോക്സഭാംഗം, കേന്ദ്രമന്ത്രി, രാജ്യസഭാംഗം എന്നീ നിലകളിൽ പ്രവർത്തിച്ച മൊഹ്സിന 
കോൺഗ്രസ് വർക്കിംഗ് കമ്മിറ്റി അംഗവും എ.ഐ.സി.സി ജനറൽ സെക്രട്ടറിയുമായിരുന്നു.
ഇന്ത്യയുടെ പ്രധാനമന്ത്രിമാരായിരുന്ന
ഇന്ദിര ഗാന്ധി, രാജീവ് ഗാന്ധി എന്നിവരുടെ
മന്ത്രിസഭകളിൽ അംഗമായിരുന്ന മൊഹ്സിന
കോൺഗ്രസ് പാർട്ടിയിൽ 
സോണിയ ഗാന്ധിയുമായി ഏറ്റവുമടുത്ത ബന്ധം പുലർത്തുന്നു.
2016-ൽ രാജ്യസഭാ കാലാവധി പൂർത്തിയായതിനെ തുടർന്ന് സജീവ രാഷ്ട്രീയത്തിൽ നിന്ന് വിരമിച്ചു.
ആത്മകഥ മൈ ലൈഫ് ഇൻ ഇന്ത്യൻ പൊളിറ്റിക്സ്
പ്രധാന പദവികളിൽ 2010-2016 : രാജ്യസഭാംഗം, ഛത്തീസ്ഗഡ് 2004-2010 : രാജ്യസഭാംഗം, ഛത്തീസ്ഗഡ് 1986-1989 : കേന്ദ്ര നഗരവികസന വകുപ്പ് മന്ത്രി 1984-1986 : കേന്ദ്ര ആരോഗ്യ കുടുംബക്ഷേമ വകുപ്പ് മന്ത്രി 1984-1989 : ലോക്സഭാംഗം, മീററ്റ് 1980-1984 : ലോക്‌സഭാംഗം, മീററ്റ് 1978-1980 : ലോക്സഭാംഗം, അസംഗഢ് 1975-1977, 1973-1974, : സംസ്ഥാന കാബിനറ്റ് വകുപ്പ് മന്ത്രി 1974-1977 : നിയമസഭാംഗം, ഉത്തർ പ്രദേശ് 1960-1974 : നിയമസഭ കൗൺസിൽ അംഗം, ഉത്തർ പ്രദേശ് അവലംബം ↑ mohsina kidwai autobiography ↑ my life in indian politics ↑ an account of a life in indian politics book review ↑ mohsina autobiography released
മൊഹ്‌സിൻ വാലി ഇംഗ്ലീഷ് വിലാസം https://ml.wikipedia.org/wiki/Mohsin_Wali
ഒരു ഇന്ത്യൻ കാർഡിയോളജിസ്റ്റും ആർ. വെങ്കടരാമൻ , ശങ്കർ ദയാൽ ശർമ എന്നിവരുടെ മുൻ ഓണററി ഫിസിഷ്യനും പ്രണബ് മുഖർജിയുടെ സേവന ഫിസിഷ്യനുമാണ് മൊഹ്‌സിൻ വാലി.
33 ആം വയസ്സിൽ മൊഹ്‌സിനെ ആദ്യമായി ഫിസിഷ്യനായി നിയമിച്ചത് ഇന്ത്യൻ രാഷ്ട്രപതിയായ ആർ. വെങ്കടരാമനോടൊപ്പമാണ്.
ഒരു ഇന്ത്യൻ പ്രസിഡന്റിനെ സേവിക്കുന്ന ഏറ്റവും പ്രായം കുറഞ്ഞ ഫിസിഷ്യനായിരുന്നു അദ്ദേഹം.
മൊഹ്‌സിൻ ഇന്ത്യയിലെ മൂന്ന് പ്രസിഡന്റുമാരെ സേവിച്ച ഒരേയൊരു ഫിസിഷ്യനായിരുന്നു.
ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് ഇന്ത്യൻ സർക്കാർ 2007 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ അദ്ദേഹത്തിന് നൽകി.
1953 നവംബർ 28 ന് ഇന്ത്യൻ സംസ്ഥാനമായ ഉത്തർപ്രദേശിലെ ബിജ്‌നോറിൽ മെഹ്ബൂബ് സുബാനി, ആലിയ വാലി ദമ്പതികൾക്ക് മോഹ്സിൻ വാലി ജനിച്ചു.
1970 ൽ അലിഗഡ് മുസ്ലീം സർവകലാശാലയിൽ നിന്ന് ശാസ്ത്രത്തിൽ ബിരുദം നേടിയ ശേഷം ഗണേഷ് ശങ്കർ വിദ്യാർത്ഥി മെമ്മോറിയൽ മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടി.
1979 ൽ കാൺപൂർ യൂണിവേഴ്‌സിറ്റിയിൽ നിന്ന് ബിരുദാനന്തര ബിരുദം നേടി.
1975 ൽ കാൺപൂരിലെ ലാല ലജ്പത് റായ് ഹോസ്പിറ്റലിൽ റെസിഡന്റ് ഫിസിഷ്യനായി ചേർന്നു.
ഒരു വർഷത്തിനുശേഷം സീനിയർ രജിസ്ട്രാറായും ട്യൂട്ടറായും സ്ഥാനക്കയറ്റം ലഭിച്ചു.
1979 ൽ ബിരുദാനന്തര ബിരുദം പൂർത്തിയാകുന്നതുവരെ അദ്ദേഹം ഈ പദവി വഹിച്ചിരുന്നു.
1980 ൽ ജിബി പന്ത് ഹോസ്പിറ്റലിൽ ഒരു വർഷക്കാലം മെഡിക്കൽ ഓഫീസറായി ജോലിയിൽ പ്രവേശിച്ച അദ്ദേഹം 1981 ൽ റാം മനോഹർ ലോഹിയ ഹോസ്പിറ്റലിലേക്ക് (മുമ്പ് വില്ലിംഗ്ഡൺ ഹോസ്പിറ്റൽ) ഫാക്കൽറ്റി അംഗമായി മാറി 1990 വരെ സ്ഥാപനത്തിൽ സേവനമനുഷ്ഠിച്ചു.
അതേ വർഷം തന്നെ മോസ്കോ യൂണിവേഴ്സിറ്റി അദ്ദേഹത്തിന് ഓണററി ഡോക്ടറേറ്റ് നല്കി.
2014 ൽ, സിക്കിം മണിപ്പാൽ സർവകലാശാലയിൽ നിന്ന് ഹെൽത്ത് കെയർ സർവീസസിൽ ബിസിനസ് അഡ്മിനിസ്ട്രേഷനിൽ ബിരുദാനന്തര ബിരുദവും നേടി.
1990 ൽ ഇന്ത്യയുടെ എട്ടാമത്തെ രാഷ്ട്രപതിയായ ആർ. വെങ്കടരാമന്റെ ഓണററി ഫിസിഷ്യനായി വാലി നിയമിക്കപ്പെട്ടു.
33-ാം വയസ്സിൽ, ബഹുമതി ലഭിച്ച ഏറ്റവും പ്രായം കുറഞ്ഞ ഫിസിഷ്യനായി.
ഒരേസമയം സൂററ്റ് മെഡിക്കൽ ട്രസ്റ്റിന്റെ ഉപദേശകനായും അദ്ദേഹം സേവനമനുഷ്ഠിച്ചു.
ശങ്കർ ദയാൽ ശർമ ഇന്ത്യൻ രാഷ്ട്രപതിയായപ്പോൾ വാലിക്ക് ഒരു ഇന്ത്യൻ രാഷ്ട്രപതിയെ സേവിക്കാനുള്ള രണ്ടാമത്തെ അവസരം ലഭിച്ചു.
നിലവിലെ രാഷ്ട്രപതി പ്രണബ് മുഖർജിയുടെ ഓണററി ഫിസിഷ്യൻ കൂടിയായ അദ്ദേഹം മൂന്ന് ഇന്ത്യൻ പ്രസിഡന്റുമാരെ സേവിക്കുന്ന ആദ്യത്തെ ഫിസിഷ്യനായി.
അദ്ദേഹം  രാഷ്ട്രപതി സന്ദർശനവേളയിൽ സംസ്ഥാന പ്രതിനിധിസംഘത്തിലെ അംഗവുമാണ്.
ന്യൂഡൽഹിയിലെ ആക്സിഡന്റ് റിലീഫ് സൊസൈറ്റിയുടെയും ന്യൂനപക്ഷ വികസന, സംരക്ഷണ ഫൗണ്ടേഷന്റെയും രക്ഷാധികാരിയും പ്രസിഡന്റിന്റെ എസ്റ്റേറ്റിന് കീഴിലുള്ള എയ്ഡ്സ് കൺട്രോളിന്റെ നോഡൽ ഓഫീസറുമാണ് അദ്ദേഹം.
ഇന്ത്യൻ റെഡ് ക്രോസിന്റെ മെറ്റേണിറ്റി ആൻഡ് വെൽഫെയർ ഡിവിഷൻ അംഗവും ഇന്ത്യൻ ഹാർട്ട് ജേണലിന്റെ മുൻ എഡിറ്റോറിയൽ ബോർഡ് അംഗവുമാണ്.
ഇന്റർനാഷണൽ കോളേജ് ഓഫ് ന്യൂട്രീഷ്യന്റെ ഫെലോയും ന്യൂയോർക്ക് അക്കാദമി ഓഫ് സയൻസസ്, നാഷണൽ സൊസൈറ്റി ഓഫ് ജെറിയാട്രിക്സ്, നാഷണൽ സൊസൈറ്റി ഫോർ ദി പ്രിവൻഷൻ ഓഫ് ബ്ലൈൻഡ്നെസ്, കാർഡിയോളജിക്കൽ സൊസൈറ്റി ഓഫ് ഇന്ത്യ തുടങ്ങിയ സംഘടനകളിൽ അംഗവുമാണ്.
അവരുടെ ശാസ്ത്രീയ ഉപദേശക സമിതി അംഗമെന്ന നിലയിൽ ക്യൂനെറ്റുമായി അദ്ദേഹം ബന്ധപ്പെട്ടിരിക്കുന്നു.
കൂടാതെ അദ്ദേഹം മെഡിക്കൽ പാഠങ്ങൾക്ക് അധ്യായങ്ങൾ സംഭാവന ചെയ്തിട്ടുണ്ട്.
ഇന്ത്യയിൽ ജെറിയാട്രിക് മെഡിസിൻ അവതരിപ്പിക്കുന്നതിന് സംഭാവന നൽകിയതായി റിപ്പോർട്ട് ചെയ്യപ്പെടുന്ന വാലി അമേരിക്കൻ കോളേജ് ഓഫ് കാർഡിയോളജിയിലെയും ലോകാരോഗ്യ സംഘടനയിലെയും ഫെലോ ആണ്.
2007 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി.
വാലി ഫാറൂഖ് നാസുമായി വിവാഹിതനാണ്.
ദമ്പതികൾക്ക് മൂന്ന് ആൺമക്കളും ഒരു മകളുമുണ്ട്.
അവലംബം പുറംകണ്ണികൾ കൂടുതൽ വായനയ്ക്ക് {{ cite journal }} :  CS1 maint: multiple names: authors list ( link )
മൊൺസ്റ്റിറ
അരേസി സസ്യകുടുംബത്തിലെ ഒരു അലങ്കാരസസ്യമാണ് മൊൺസ്റ്റിറ (ആംഗലേയം: Monstera ).
ഇലകൾ നിറയെ കീറിയതുപോലെ കാണപ്പെടുന്ന ഈ അലങ്കാരച്ചെടിയുടെ ജന്മദേശം അമേരിക്കയിലെ മെക്സിക്കോ മുതൽ പനാമ വരെയുള്ള വനപ്രദേശങ്ങളാണെന്നു കരുതുന്നു.
പടർന്നു കയറുന്ന സ്വഭാവം കാണിക്കുന്ന ഈ സസ്യം ഉഷ്ണമേഖലാ കാലാവസ്ഥയും ഭാഗീകമായ തണലും ഇഷ്ടപ്പെടുന്ന ഒരു സസ്യമാണ്.
തൈകളിൽ കാണപ്പെടുന്ന ഇലകൾക്ക് ഹൃദയാകാരവും കീറലും ഉണ്ടായിരിക്കുകയില്ല എങ്കിലും ചെടി നല്ല രീതിയിൽ വളരുമ്പോൾ തിളക്കമാർന്ന പച്ച ഇലകൾ കീറിയതുപോലെ കാണപ്പെടുന്നു.
വൃക്ഷങ്ങളിൽ പറ്റിപ്പിടിച്ചു വളരുന്ന ഈ അലങ്കാരചെടിക്ക് വായുവേരുകൾ കാണപ്പെടുന്നു.
ഈ ചെടിയിൽ നിന്നും ലഭിക്കുന്ന സെറിമാൻ എന്നറിയപ്പെടുന്ന കായ്കൾ ഭക്ഷ്യയോഗ്യമാണ്.
എങ്കിലും മറ്റ് ഭാഗങ്ങൾക്ക് വിഷാംശം കാണപ്പെടുന്നു.
പുറത്തേക്കുള്ള കണ്ണികൾ Classification from the International Association for Plant Taxonomy Archived 2007-03-13 at the Wayback Machine .
Aroid Society
മൊൺടാഗു മേടുതപ്പി
a montagus harrier flying on return migration over arabian desert in winter
മൊൺടാഗു മേടുതപ്പിയുടെ ഇംഗ്ലീഷിലെ പേര് Montagu's harrier എന്നും ശാസ്ത്രീയ നാമം Circus pygargus എന്നുമാണ്.
ബ്രിട്ടീഷ് പ്രകൃതി വിദഗ്ദ്ധനായിരുന്ന ശ്രീ ജോർജ് മൊൺടാഗുവിന്റെ സ്മരണക്കായാണ് ഈ പേര്.
പൂവന് മങ്ങിയ ചാര നിറമാണ്.
ചിറകിന്റെ അറ്റം കറുപ്പാണ്.
ചിറകിന്റെ മുകളിലും അടിയിലും,വയറിലും വശങ്ങളിലും ചെമ്പിച്ച വരകളുണ്ട്.
പിടയുടെ അടിവശം മങ്ങിയ മഞ്ഞ-തവിട്ടു നിറമാണ്.
females വയറിൽ നീളത്തിൽ വരകളുണ്ട്.
ചിറകുമൂടിയിൽ പുള്ളികളുണ്ട്.
മുകൾവശം കടുത്ത തവിട്ടു നിറം.
മുകൾ വാൽമൂടി വെളുത്തതാണ്.
ഇവയിൽ നിറവ്യത്യാസങ്ങൾ കാണാറുണ്ട്.
ചെറിയ ശരീര ഭാരത്തെ അപേക്ഷിച്ച് വലിയ ചിറകാണ് ഉള്ളത്.
പിട പൂവനേക്കാൾ വലുതാണ്.
ഇവയ്ക്ക് 43-47 സെ.
മീ നീളവും 97-115 സെ.
പൂവന് ശറാശരി 265 ഗ്രാം തൂക്കവും പിടയ്ക്ക് 345 ഗ്രാം തൂകവും ഉണ്ട്.
മിതശീതോഷണ പ്രഡേശങ്ങളിൽ കാണുന്ന ഇവ, മെഡിട്ടറേനിയൻ, ബോറിയൽ കാലാവസ്ഥ പ്രദേശങ്ങളിലും കാണാറുണ്ട്.
വീതിയുള്ള നദീതടങ്ങൾ, സമതലങ്ങൾ, തടാക ക്കരകൾ എന്നിവിടങ്ങളിൽ മുട്ടയിടുന്നു.
പ്റ്റിയ സ്ഥലങ്ങൾ കിട്ടിയില്ലെങ്കിൽ കൃഷിയിടങ്ങളിലും മുട്ടയിടുന്നു.
മിക്ക പശ്ചിമ പെലിയാർട്ടിക് Palearctic പ്രദേശങ്ങളിലും കാണുന്നു..
നോർവെയിൽ ഇവ കാണപ്പെടുന്നില്ല.
പ്രജനന സ്ഥലങ്ങൾ തുടർച്ചയായി മാറിക്കൊണ്ടിരിക്കും.
ഇവയെ കൂടുതലായി കാണുന്നത് ഫ്രാൻസ് , സ്പെയിൻ , റഷ്യ , ബെലാരുസ് , പോളണ്ട് എന്നിവിടങ്ങളിലാണ്.
പിട പൂവൻ ഭക്ഷണം
എലികൾ, ചെറു പക്ഷികൾ, പക്ഷി മുട്ടകൾ, വലിയ പ്രാണികൾ, പാമ്പ് അടക്കമുള്ള ഉരഗങ്ങൾ എന്നിവയാണ് ഭക്ഷണം.
സ്ഥിരപഥ ത്തിലൂടെ താഴ്ന്ന് പതുക്കെ പറന്ന് ഇരയെ പിടിക്കുന്നു.
വെഗ്ഗത്തിലോടുന്ന ഇരക്ലേയും പിടിക്കും.
പ്രജനന കാലത്ത് പിടയ്ക്കുള്ള ഭക്ഷണം പൂവൻ തേടുന്നു.
അടയിരിക്കുന്ന കാലത്ത്ദിവസം 5-6 തവണ ഭക്ഷണം കൊടുക്കുന്നത്, കുഞ്ഞായാൽ 7-10 തവണയാകുന്നു.
പൂവൻ പറക്കുന്നതിന്റെ അടിയിലൂടെ പിട പക്കുമ്പോൾ പൂവൻ ഭക്ഷണം ഇട്ടു കൊടുക്കുകയും വായുവിൽ വച്ച് പിട അത് പിടിക്കുകയും ചെയ്യും.
പ്രജനന സ്ഥലം തുടർച്ചയായി മാറികൊണ്ടിരിക്കും.
ഒറ്റയ്ക്കൊ കൂട്ടമായൊ കാണാറുണ്ട്.
ഒരേസ്ഥലത്ത് 30 കൂടുകൾ വരെ കണ്ടിട്ടുണ്ട്.
കൂടുകൾ തമ്മിൽ കുറഞ്ഞ അകലം 10 മീ.
കൂടൂവച്ച സ്ഥലത്ത് തിരിച്ചെത്തുന്നതോടെ പ്രജനന പ്രക്രിയ തുടങ്ങുന്നു.
പൂവനും പിടയും ഇണയെ ആകർഷിക്കാനുള്ള അഭ്യാസപ്രകടനങ്ങൾ നടത്തും.
ഡൻസുകളും മെയ്യഭ്യാസങ്ങളും ഉണ്ടാവും.
മൂന്നു വയസ്സാവുമ്പോഴാണ് പ്രജനന പ്രായം തുടങ്ങുന്നത്.
മിക്കതും മുൻ വർഷത്തെ ഇണയെ തന്നെ തിരഞ്ഞെടുക്കുന്നു.
പിടയാണ് പുല്ലുകൊണ്ടുള്ള കൂട് ഉണ്ടാക്കുന്നത്.
27-40 ദിവസംകൊണ്ട് മുട്ട വിരിയും.28-42 ദിവസം കൊണ്ട് കുഞ്ഞ് കൂട് വെടിയും.
പൂവന് രണ്ട് ഇണകൾ വരെ കാണാം.
രണ്ടു പിടാകൾക്കും അവയുടെ കുഞ്ഞുങ്ങൾക്കും പൂവൻ ത്സ്ന്നെ തീറ്റ കൊടുക്കും.
Young Montagu's harriers during relocation.
ഏപ്രിൽ മാസത്തോടെ പ്രജനന സ്ഥലത്ത് തിരിച്ചെത്തി തുടങ്ങുന്നു.
മെയ് മാസത്തോടെ ഭൂരിഭാഗവും തിരിച്ചെത്തും.
എന്നാൽ ഒരു വർഷം പ്രായമായവ ആവർഷം പ്രജനന സ്ഥലത്തേക്ക് തിരിച്ചു വരുന്നില്ല.
അവലംബം പുറത്തേക്കുള്ള കണ്ണികൾ Circus pygargus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Circus pygargus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Montagu's harrier species text in The Atlas of Southern African Birds Website of the Dutch Montagu's harrier foundation Satellite tracking map - Migration and breeding ecology of Montagu's harriers (Spain) മൊൺടാഗു മേടുതപ്പി media at ARKive Ageing and sexing (PDF; 5.9 MB) by Javier Blasco-Zumeta Gerd-Michael Heinze Archived 2015-04-03 at the Wayback Machine .
{{{2}}} videos, photos, and sounds at the Internet Bird Collection മൊൺടാഗു മേടുതപ്പി photo gallery at VIREO (Drexel University)
മൊൾഡോവ ഇംഗ്ലീഷ് വിലാസം https://ml.wikipedia.org/wiki/Moldova
മൊൾഡോവ (ഔദ്യോഗികമായി റിപ്പബ്ലിക് ഓഫ് മൊൾഡോവ ) കിഴക്കൻ യൂറോപ്പിലെ കരയാൽ ചുറ്റപ്പെട്ട ഒരു രാജ്യമാണ്.
പടിഞ്ഞാറ് റൊമേനിയയും വടക്കും തെക്കും കിഴക്കും ഉക്രെയ്നുമാണ് ഇതിന്റെ അതിർത്തി രാജ്യങ്ങൾ.
33,846 ചതുരശ്ര കിലോമീറ്റർ ചുറ്റളവുള്ള ഈ രാജ്യത്തിലെ ജനസംഖ്യ ഏകദേശം 4,128,047 ആണ്.
കിഷിനൗ നഗരം ആണ് തലസ്ഥാനവും ഏറ്റവും വലിയ നഗരവും.
രാഷ്ട്രപതി രാജ്യത്തലവനും പ്രധാനമന്ത്രി സർക്കാരിന്റെ തലവനുമായ ഒരു പാർലമെന്ററി ജനാധിപത്യ രാജ്യമാണ് മൊൾഡോവ.
ഐക്യരാഷ്ട്രസഭ , ഡബ്ലിയു.
ടി.ഒ , ഒ.എസ്.സി.ഇ , ജി.യു.എ.എം , സി.ഐ.എസ് , ബി.എസ്.ഇ.
സി എന്നീ സംഘടനകളിൽ അംഗമാണ്.
അവലംബം ↑ (in Romanian) Situaţia demografică în Republica Moldova pentru anul 2007 Demographyc situation in the Republic od Moldova as for January 1 , 2008 Archived 2008-10-01 at the Wayback Machine .
and 2004 census of Transnistrian region Archived 2006-04-23 at the Wayback Machine .
1 2 3 4 ↑ (in Romanian) National Bureau of Statistics of Moldova Archived 2008-11-18 at the Wayback Machine .
മൗളിങ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Mouling_National_Park
അരുണാചൽ പ്രദേശ് സംസ്ഥാനത്തിലെ അപ്പർ സിയാങ് ജില്ലയിലാണ് മൗളിങ് ദേശീയോദ്യാനം സ്ഥിതി ചെയ്യുന്നത്.
1986-ലാണ് ഈ പ്രദേശം ദേശീയോദ്യാനമായി പ്രഖ്യാപിക്കപ്പെട്ടത്.
ഹിമാലയ പ്രദേശത്താണ് ഇത് സ്ഥിതി ചെയ്യുന്നത്.
483 ചതുരശ്ര കിലോമീറ്ററാണ് വിസ്തൃതി.
റെഡ് പാണ്ട , ടാകിൻ , അസാമീസ് മക്കാക്ക് , കസ്തൂരിമാൻ , പറക്കും അണ്ണാന് ‍, ക്ലൗഡഡ് ലെപ്പേർഡ് , ഘൊരാൽ തുടങ്ങിയവയുടെ ആവാസകേന്ദ്രമാണിവിടം.
മൗസ് ഇംഗ്ലീഷ് വിലാസം https://ml.wikipedia.org/wiki/Mouse_(computing) കമ്പ്യൂട്ടർ മൗസുകൾ കമ്പ്യൂട്ടർ മൗസിന്റെ ഉൾഭാഗം
മൗസ് എന്നാൽ കമ്പ്യൂട്ടറുകൾക്കുള്ള കൈയിലൊതുങ്ങുന്ന പോയിൻറിങ്ങ് ഡിവൈസസും (ചൂണ്ടിക്കാണിക്കാനുള്ള ഉപകരണം), ഇൻപുട്ട് ഡിവൈസും ആണ്.
അത് കൈവെള്ളയിൽ ഒതുങ്ങുന്നവണ്ണം രൂപവത്കരിക്കപ്പെട്ടതും ഒന്നോ അതിൽകൂടുതൽ ബട്ടനുകളുള്ള ഒരു ചെറിയ ഉപകരണം ആണ്.
ഇത് ഒരു പരന്ന ഉപരിതലത്തിലാണ് സ്ഥാപിക്കുന്നത്.
മൗസിന്റെ അടിവശത്ത് അതിരിക്കുന്ന പരന്ന ഉപരിതലവുമായി താരതമ്യപ്പെടുത്തി അതിന്റെ ചലനം നിർണയിക്കാനുള്ള ഒരു ഉപകരണം ഉണ്ട്.
മൗസിന്റെ ചലനം ഡിസ്പ്ലേയിലെ ഒരു ബിന്ദുവിന്റെ ചലനമായി വ്യാഖ്യാനിക്കുന്നു.
(പോയിന്ററും കർസറും രണ്ടാണ്.)
മൗസ് എന്ന പേര് ലഭിച്ചത് ആദ്യകാലത്തെ മൗസുകളിൽ നിന്നും കമ്പ്യൂട്ടറിലേക്കുള്ള വയർ (വിദ്യുത് ചാലകം) എലികളുടെ വാല് പോലെയിരുന്നതിനാലാണ്.
മാത്രമല്ല, പോയിന്ററുടെ ചലനം ഒരു എലിയുടെ ചലനം പോലെയുള്ളതുകൊണ്ടും ആകാം.
ഒരു കമ്പ്യൂട്ടർ സിസ്റ്റം നിയന്ത്രിക്കുന്ന മൗസിന്റെ ആദ്യ പൊതുപ്രദർശനം 1968-ലായിരുന്നു.
ഒരു പ്രതലത്തിലൂടെയുള്ള ചലനം ട്രാക്ക് ചെയ്യാൻ മൗസുകൾ ആദ്യം രണ്ട് വ്യത്യസ്ത ചക്രങ്ങൾ ഉപയോഗിച്ചു: ഒന്ന് എക്സ്-ഡൈമൻഷനിലും മറ്റൊന്ന് വൈ(Y)യിലും.
പിന്നീട്, ഒരു പന്ത് ഉപയോഗിക്കുന്നതിന് സ്റ്റാൻഡേർഡ് ഡിസൈൻ മാറ്റി.
മൗസ് ചലിക്കുന്നതിന്  വേണ്ടി ഉപരിതലത്തിൽ ഉരുളുന്നു.
മിക്ക ആധുനിക മൗസുകളും ചലിക്കുന്ന ഭാഗങ്ങൾ ഇല്ലാത്ത ഒപ്റ്റിക്കൽ സെൻസറുകൾ ഉപയോഗിക്കുന്നു.
യഥാർത്ഥത്തിൽ എല്ലാ മൗസുകളെയും ഒരു കേബിൾ ഉപയോഗിച്ച് ഒരു കമ്പ്യൂട്ടറുമായി ബന്ധിപ്പിച്ചിരുന്നുവെങ്കിലും, പല ആധുനിക മൗസുകളും കോർഡ്‌ലെസ് ആണ്, ബന്ധിപ്പിച്ച സിസ്റ്റവുമായുള്ള ഹ്രസ്വ-ദൂര റേഡിയോ ആശയവിനിമയത്തെ ആശ്രയിക്കുന്നു.
ഒരു കഴ്‌സർ നീക്കുന്നതിന് പുറമേ, ഒരു ഡിസ്‌പ്ലേയിൽ ഒരു മെനുവിലെ ഐറ്റം തിരഞ്ഞെടുക്കുന്നത് പോലുള്ള പ്രവർത്തനങ്ങൾ അനുവദിക്കുന്നതിന് കമ്പ്യൂട്ടർ മൗസിന് ഒന്നോ അതിലധികമോ ബട്ടണുകൾ ഉണ്ട്.
അധിക നിയന്ത്രണവും ഡൈമൻഷണൽ ഇൻപുട്ടും പ്രാപ്തമാക്കുന്ന ടച്ച് പ്രതലങ്ങളും സ്ക്രോൾ വീലുകളും പോലുള്ള മറ്റ് ഘടകങ്ങളും മൗസുകൾക്കുണ്ട്.
പദോൽപ്പത്തി എലിയോട് സാമ്യമുള്ളതിനാലാണ് കമ്പ്യൂട്ടർ മൗസിന് ആ പേര് നൽകിയിരിക്കുന്നത്.
ഒരു കമ്പ്യൂട്ടർ പോയിന്റിംഗ് ഉപകരണത്തെ പരാമർശിച്ചുകൊണ്ട് മൗസ് എന്ന പദത്തിന്റെ ആദ്യകാല രേഖാമൂലമുള്ള ഉപയോഗം ബിൽ ഇംഗ്ലീഷിന്റെ ജൂലൈ 1965 ലെ പ്രസിദ്ധീകരണമായ "കമ്പ്യൂട്ടർ-എയ്ഡഡ് ഡിസ്പ്ലേ കൺട്രോൾ" എന്ന പ്രസിദ്ധീകരണത്തിലാണ്, ഇത് എലിയുടെ ആകൃതിയിലും വലുപ്പത്തിലും ഉള്ള സാദൃശ്യത്തിൽ നിന്നാണ് ഉത്ഭവിച്ചത്.
അതിന്റെ വാലിനോട് സാമ്യമുള്ള കോർഡുമാണ്ടായിരുന്നു(cord).
1967 ൽ ഡഗ്ലസ് ഏംഗൽബർട്ടാണ് കമ്പ്യൂട്ടർ മൗസ് കണ്ടുപിടിച്ചത്.
മൗസ് ഇനങ്ങൾ വീൽ മൗസ് ലേസർ മൗസ് വയർ രഹിത മൗസ് കൈരേഖ മൗസ് യു.എസ്.ബി മൗസ് പി.എസ്.2 മൗസ് വയർ രഹിത മൗസ്
സാധാരണ മൗസുകളിൽ നിന്നും തികച്ചും വ്യത്യസ്തമാണ് വയർ രഹിത മൗസ്, ഇതിന്റെ പ്രത്യകത കമ്പ്യൂട്ടറും മൗസും തമ്മിൽ ബന്ധിപ്പിക്കുന്ന വയർ കാണില്ല എന്നതാണ്.
ബദലായി ഒരു വയർലസ് സം‌വിധാനം ആണ് ഉള്ളത്, ഇതിനു ഒരു നിശ്ചിത പരിധിയും ഉണ്ടായിരിക്കും.
ഈ പരിധിയിൽ ഇരുന്നുകൊണ്ട് മൗസ് പ്രവർത്തിക്കാൻ കഴിയുന്നു.
ഇതും കാണുക മൗസ് പാഡ്
അവലംബം ↑ https://www.computerhope.com/jargon/m/mouse.htm ↑ https://www.explainthatstuff.com/computermouse.html ↑ Oxford English Dictionary, "mouse", sense 13 ↑
മൗലികാവകാശങ്ങൾ ഇംഗ്ലീഷ് വിലാസം https://ml.wikipedia.org/wiki/Fundamental_rights
ജനാധിപത്യരാജ്യത്തിൽ പൗരന് അന്തസ്സും വ്യക്തിത്വവും സ്വാതന്ത്ര്യവും നിലനിർത്തുന്നതിന് ഒഴിവാക്കാൻ പാടില്ലാത്ത ചില പ്രാഥമിക അവകാശങ്ങൾ ഉണ്ടായിരിക്കണം.
അതാണ് മൗലികാവകാശങ്ങൾ (Fundamental Rights) എന്നറിയപ്പെടുന്നത്.
ജീവിക്കുന്നതിനും സഞ്ചരിക്കുന്നതിനും അഭിപ്രായം പ്രകടിപ്പിക്കുന്നതിനുമുള്ള അവകാശങ്ങൾ ഇതിൽ പെടുന്നു.
മാഗ്‌നാകാർട്ട , ബിൽ ഒഫ് റൈറ്റ്‌സ് തുടങ്ങിയവ ഇംഗ്ലീഷ് ജനങ്ങൾ നേടിയ മൗലികാവകാശങ്ങളുടെ അടിസ്ഥാന പ്രമാണങ്ങളാണ്.
ഇന്ത്യൻ ഭരണഘടനയിലെ മൂന്നാം ഭാഗത്തിൽ  12 മുതൽ 35 വരെയുള്ള അനുഛേദങ്ങളിലാണ് മൗലികവാകാശങ്ങളെ കുറിച്ച് പ്രതിപാദിക്കുന്നത്.
ചിലപ്രത്യേക സാഹചര്യങ്ങളിലൊഴിച്ച്, ഈ മൗലികാവകാശങ്ങൾ നിഷേധിക്കാനുള്ള അധികാരം ഭരണകൂടത്തിന് ഇല്ലായെന്ന് ഇന്ത്യൻ ഭരണഘടന വ്യവസ്ഥ ചെയ്യുന്നു.
നിയമത്തിന്റെ ദൃഷ്ടിയിൽ എല്ലാ പൗരന്മാരും സമന്മാരായി കണക്കാക്കണമെന്നത് ഇത് പ്രകാരം മൗലികാവകാശമാകുന്നു.
മൗലികാവകാശ ധ്വംസനമുണ്ടായാൽ കോടതി മുഖേന അതു സംരക്ഷിച്ചു കിട്ടുന്നതിനുള്ള അവകാശം പൗരനുണ്ട്.
നിയമനിയന്ത്രണങ്ങൾക്ക് വിധേയമായി വ്യക്തിയുടെ അഭിപ്രായസ്വാതന്ത്ര്യം, സംഘടനാ പ്രവർത്തനങ്ങൾക്കുള്ള സ്വാതന്ത്ര്യം, രാജ്യത്തിനകത്തുള്ള സഞ്ചാരസ്വാതന്ത്ര്യം, രാജ്യത്തിനകത്ത് എവിടെയും താമസിക്കുന്നതിനുള്ള സ്വാതന്ത്ര്യം, തൊഴിൽ സ്വാതന്ത്ര്യം എന്നിവയാണ് പ്രധാന മൗലികാവകാശങ്ങൾ.
വ്യക്തിയുടെ ജീവനോ സ്വാതന്ത്ര്യമോ അപഹരിക്കുവാൻ പാടില്ലെന്ന് ഭരണഘടനയിലെ 21-ആം  വകുപ്പായ ജീവസ്വാതന്ത്ര്യസംരക്ഷണം വ്യക്തമാക്കിയിട്ടുണ്ട് .
ഭരണഘടനയിലെ വിവിധ വകുപ്പുകൾക്ക് വിധേയമായി പൗരന്മാരുടെ പേരിൽ നിയമനടപടികൾ കൈക്കൊള്ളുന്നതിന് അവകാശമുണ്ട് .
അടിമത്തം , ബാലവേല എന്നിവയും നിരോധിച്ചിട്ടുണ്ട് .
നിബന്ധനകൾക്ക് വിധേയമായി മതസ്വാതന്ത്ര്യത്തിനുള്ള അവകാശം രാജ്യത്തിലെ ജനങ്ങൾക്ക് അനുവദിച്ചിട്ടുണ്ട്.
ഇന്ത്യൻ പൗരസമൂഹത്തിൽപ്പെട്ട  ന്യൂനപക്ഷ  സമുദായങ്ങൾക്ക് വിദ്യാഭ്യാസസ്ഥാപനങ്ങൾ നടത്തുന്നതിനുള്ള പ്രത്യേകമായ അവകാശം ഭരണഘടന പരിരക്ഷിക്കുന്നു.
ഭരണഘടനയുടെ അനുഛേദം 12 ൽ  ഭരണകൂടം എന്നതിന്റെ നിർവചനം നൽകിയിരിക്കുന്നു.
അനുഛേദം 13 ൽ മൗലികാവകാശങ്ങൾക്ക് വിരുദ്ധമായി നിർമ്മിക്കപ്പെടുന്ന നിയമങ്ങൾ അസാധുവാണെന്ന് പ്രഖ്യാപിച്ചിരിക്കുന്നു.
14 മുതൽ 32 വരെയുള്ള അനുഛേദങ്ങളിൽ പ്രധാനമായും ആറുതരം അവകാശങ്ങൾ പ്രതിപാദിച്ചിരിക്കുന്നു.
ദേശീയ മുന്നണികൾ ഇടതു മുന്നണി ദേശീയ ജനാധിപത്യ സഖ്യം (എൻ.ഡി.എ) ഐക്യ പുരോഗമന സഖ്യം (യു.പി എ.) ഇന്ത്യാ കവാടം · രാഷ്ട്രീയം കവാടം view talk edit സമത്വത്തിനുള്ള അവകാശം ‍‍
നിയമത്തിനു മുന്നിലെ സമത്വം 15.
മതം, വർഗ്ഗം, ജാതി, ലിഗം, ജന്മസ്ഥലം തുടങ്ങിയവയുടെ അടിസ്ഥാനത്തിലുള്ള വിവേചനത്തിന്റെ നിരോധനം.
പൊതുതൊഴിലവസരങ്ങളിലെ സമത്വം.
(എങ്കിലും, ചില തൊഴിൽ പദവികൾ പിന്നോക്കവിഭാഗങ്ങൾക്ക്‌ മാറ്റി വെച്ചിട്ടുണ്ട്‌).
തൊട്ടുകൂടായ്മയുടെ ( അയിത്തം ) നിഷ്‌കാസനം.
സ്ഥാനപേരുകൾ ഒഴിവാക്കൽ സ്വാതന്ത്ര്യത്തിനുള്ള അവകാശം‍
ചില പ്രത്യേക സ്വാതന്ത്ര്യാവകാശങ്ങളുടെ സംരക്ഷണം A. ആശയ പ്രകടിപ്പിക്കലിനും പ്രഭാഷണത്തിനുമുള്ള സ്വാതന്ത്ര്യം.
B. നിരായുധരായി, സമാധാനപരമായി ഒത്തുചേരാനുള്ള സ്വാതന്ത്ര്യം.
C. സംഘടനകളും, പ്രസ്‌ഥാനങ്ങളും രൂപവത്കരിക്കുന്നതിനുള്ള സ്വാതന്ത്ര്യം.
D. ഇന്ത്യാരാജ്യത്തുടനീളം സഞ്ചരിക്കാനുള്ള സ്വാതന്ത്ര്യം.
E. ഇന്ത്യയുടെ ഏത്‌ ഭാഗത്തും താമസിക്കാനും, നിലകൊള്ളാനുമുള്ള സ്വാതന്ത്ര്യം.
F. ഇഷ്‌ടമുള്ള ജോലി ചെയ്യുന്നതിനുള്ള / സ്വന്തമായ വ്യവസായം, കച്ചവടം തുടങ്ങിയവ തുടങ്ങുന്നതിനും നടത്തുന്നതിനുമുള്ള സ്വാതന്ത്ര്യം.
കുറ്റകൃത്യം ചെയ്‌തവരെ സംബന്ധിച്ചുള്ള സംരക്ഷണം.
ജീവിതത്തിന്റെയും, വ്യക്തിസ്വാതന്ത്ര്യത്തിന്റെയും സംരക്ഷണം.